Steinhoff gee Europese filiaal 'n nuwe naam | Netwerk24
Steinhoff gee Europese filiaal 'n nuwe naam
Deur Hanlie Stadler 30 September 2019 11:14
Steinhoff International het die naam van sy Europese filiaal, Pepkor Europe, verander. Dit sal nou as Pepco Group bekend staan.
Pepco is ook die naam van die meubelhandelgroep se Sentraal-Europese bedrywighede en die naamsverandering word volgens 'n Sens-verklaring gedoen om dié verband te versterk.
Volgens Steinhoff is dit die hoogtepunt van 'n jaar van "beduidende ontwikkeling en nagroei"
Die groep het langtermynfinansiering ter waarde van €475 miljoen herfinansier, sy bestuurspan met verskeie senior aanstellings versterk en vaar op bedryfsvlak goed, luidens die verklaring.
Dis nou byna twee maande voor die tweejaar-herdenking van die bom wat oor Steinhoff gebars het toe Deloitte, destyds sy eksterne ouditeur, geweier het om sy 2017-jaarsyfers af te teken weens rekenkundige onreëlmatighede. Markus Jooste, voormalige uitvoerende hoof, en Ben la Grange, voormalige finansiële hoof, word in 'n siviele saak vir hul salarisse en bonusse gedagvaar omdat hulle in beheer was tydens dié onreëlmatighede.
Geen strafsaak is al aanhangig gemaak nie.
Meer oor: Steinhoff | Markus Jooste | Ben La Grange | Kleinhandelaars | Meubels | Meubelhandel | Bedrog | Kleinhandel